Примадоната Браун на бойкот заради овехтяла каска - Американски футбол - Sportal.bg
11 август 2019 | 18:03 - Обновена
Антонио Браун показа рогата си още преди първия предсезонен мач на новия си отбор. Уайд рисийвърът на Оуклънд отказа да излезе на полето при победата срещу ЛА Ремс с 14:3, защото не получи право да играе с каската, която иска. Овехтелият модел бе забранен от Лигата през пролетта, защото не отговаря на изискванията за безопасност. Браун обжалва, но тъй като решението по казуса му ще излезе не по-рано от понеделник, се нацупи и не игра срещу „овните”.
Медиите в САЩ твърдят, че преминалият след скандал от Питсбърг ветеран е пробвал няколко пъти от началото на предсезонния лагер да заобиколи забраната. Той дори стигнал дотам, че боядисал каската си в сребристо и черно за да наподобява клубните цветове. Измамата обаче била разкрита от отговорника по екипировката, който сигнализирал на шефовете.
Това е вторият скандал с Браун през тази седмица, след като в понеделник той се появи с образувания по стъпалата, приличащи на измръзване. След кратко разследване се оказа, че проблемът идва от престой в криогенна камера. Браун забравил да обуе чорапи и краката му пострадали зловещо.
Бъфало – Индианаполис 24:16
НЙ Джайънтс – НЙ Джетс 31:22
Кливлънд – Вашингтон 30:10
Детройт – Ню Инглънд 3:31
Маями – Атланта 34:27
Филаделфия – Тенеси 10:27
Балтимор – Джаксънвил 29:0
Чикаго – Каролина 13:23
Грийн Бей – Хюстън 28:26
Аризона – ЛА Чарджърс 17:13
Сиатъл – Денвър 22:14
Питсбърг – Тампа Бей 30:28
Ню Орлийнз – Минесота 25:34
Канзас Сити – Синсинати 38:17
Оуклънд – ЛА Ремс 14:3
Сан Франциско – Далас 17:9
ВАЛЕРИО ГУАРДИОЛА
тъпа маймуна с пари Рейтинг: 0 2
Гарополо се завърна, феновете на СФ в паника